2011-01-22 22:29 Jong mense wat soos diere brul, teen mure uitklim, naar word en selfs winde laat.
'n Beleid ingevolge waarvan kerk­rade en ringe toesig moet hou oor predikante wat duiwels uit mense dryf, kan heel moontlik later vanjaar deur die NG Kerk aanvaar word.
Rapport het ook verlede jaar berig dat die NG streeksinode van Kwa­Zulu-Natal gemeentes in dié gebied aangemoedig het om sprekers van die Reformed Church in Africa (RCA) uit te nooi om hulle oor dié onderwerp te kom onderrig omdat RCA-leraars glo heelwat van die bevryding weet.
Dit sal waarskynlik groot klem lê op die tradisionele Christelike leerstelling dat die bose reeds deur Chris­tus oorwin is en dat duiwelse magte geen bedreiging vir 'n ware gelowige inhou nie.
Ruimte sal egter geskep word vir diegene wat wel geroepe voel om so 'n bediening voort te sit, het Kirk­pa­trick voorspel. Hy meen egter kerkrade en ringe sal gevra word om toesig te hou oor die predikante in hul gebied wat die bevryding beoefen.